

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA: 021-05/19-01/36**

**URBROJ: 2186/03-02-19-1**

**Cestica, 16.11.2019. godine**

Na temelju članka 11. stavka 1. Zakon o društveno poticanoj stanogradnji („Narodne novine“ broj 109/1, 82/04, 76/07, 38/09, 86/12, 7/13, 26/15, 57/18, 66/19) i čl. 30 Statuta Općine Cestica („Službeni vjesnik Varaždinske županije“ br. 17/18) Općinsko vijeće Općine Cestica na svojoj 15. sjednici održanoj dana 16. studenog 2019. godine, donosi

**ODLUKU**

**o visini naknade za građevinsko zemljište, komunalnu infrastrukturu i priključke na k.č.br. 1334/5 k.o. Radovec**

**Članak 1.**

Ovom Odlukom utvrđuje se visina naknade za građevinsko zemljište, uređenje komunalne infrastrukture i priključke na infrastrukturu za izgradnju stanova po programu poticane stanogradnje stambenih građevina iz Programa društveno poticane stanogradnje, a koje će se graditi na k.č.br.1334/5 k.o. Radovec.

**Članak 2.**

Utvrđuje se visina naknade za građevinsko zemljište, uređenje komunalne infrastrukture i priključke na infrastrukturu, iz čl. 1. ove Odluke, u iznosu od ukupno 383,00 kn/m² bez PDV-a neto korisne površine stambenog prostora u građevinama.

**Članak 3.**

Visina povrata novčanih sredstava za građevinsko zemljište i opremanje istog komunalnom infrastrukturom kao i način i rok isplate utvrditi će se Ugovorom o međusobnim pravima i obvezama između Općine Cestica i Agencije za pravni promet i posredovanje nekretninama.

Ovlašćuje se načelnik Općine Cestica na potpisivanje Ugovora iz st.1. ovog članka.

**Članak 4.**

Ova Odluka stupa na snagu osmog dana od dana objave u „Službenom vjesniku Varaždinske županije“.

Predsjednik Općinskog vijeća

Darko Majhen, mag.pol.